**Miinto udvider med vintage butik**

Den danske netshop-gigant Miinto føjer eksklusiv vintage til udvalget – og øger dermed også virksomhedens fokus på bæredygtighed.

Den digitale danske modegigant Miinto udvider udvalget af mere end en halv million modefund med eksklusiv vintage – denne uge åbner således en sektion udelukkende med udvalgte vintagevarer. Tasker, tilbehør og tøj fra designhuse som Chanel, Louis Vuitton og Celine kan nu også shoppes online af den danske Miinto kunde. På det norske marked har Miinto allerede åbnet op for vintage-shoppingen med stor succes:

’Interessen for vintage er kraftigt stigende – både i modebranchen men også hos forbrugeren. Vi oplever en voksende efterspørgsel på vintage fra vores kunder – og den vil vi selvfølgelig gerne lytte til,’ siger Global Head of Fashion hos Miinto Group, Camilla Frank, der understreger, at vintage-sektionerne senere kan udvides til at omfatte Miintos øvrige markedslande:

’At gå ind i vintage-markedet er en naturlig og bæredygtig udvikling af Miinto konceptet, som i høj grad også understreger vores værdier som virksomhed. Vi samarbejder allerede med lokale modebutikker i hele Europa også for at nedbringe butikkernes varelagre, og når Miintos allerede producerede emballage er brugt op, tilbydes vores partnerbutikker og brands fremover emballage, der er produceret så bæredygtigt som muligt – bæredygtighed er i høj grad et fokusområde for os.’

Hver måned har Miinto mere end 5 millioner shoppe-lystne besøgende, og Camilla Frank håber, at de håndplukkede vintage-fund kan være med til at styrke det personlige udvalg , som Miinto-kunden allerede er begejstret for:

’Vintage er et helt nyt område for os, og derfor er vi også meget opmærksomme på at vælge de helt rigtige partner-butikker med et godt ry i branchen, så vi både sikrer 100% ægthed i produkterne og højt service niveau,’ siger Global Head of Fashion hos Miinto, der dog ikke vil afvise, at Miinto på sigt vil åbne op for at private personer også kan sælge deres pre loved produkter i Miintos 7 markeder:

’Det falder fint i tråd med Miintos ’Find Yourself’ motto – nye kunder kan få glæde af allerede indkøbte produkter – fra private eller fra de butikker der er tilknyttet Miinto.’

FAKTABOKS

De første 8 butikker er nu online på Miinto i Norge, og det er de første Hermés, Celine, Chanel, Balenciaga og Louis Vuitton tasker også og hundredevis af produkter er i vores fotostudie og ved at blive gjort klar til at komme online.